Malaysia Baharu

Malaysia Baharu ialah slogan yang diperkenalkan sejurus Parti Pakatan Harapan menguasai majoriti ahli Dewan Rakyat semasa Pilihan raya umum Malaysia 2018 pada 9 Mei 2018. Slogan Malaysia Baharu merupakan slogan yang membawa maksud kerajaan baharu yang berjaya mengalahkan kerajaan Barisan Nasional yang telah menguasai kerajaan persekutuan Malaysia sejak kemerdekaan iaitu pada 31 Ogos 1957.

Kerajaan Pakatan Harapan yang dipimpin oleh Perdana Menteri ketika itu, Mahathir bin Mohamad berjaya menguasai majoriti Dewan Rakyat dan menguasai majoriti Dewan Undangan Negeri Kedah, Melaka, Perak, Johor, Negeri Sembilan dan Sabah, selain mengekalkan majoriti di Dewan Undangan Negeri Selangor dan Pulau Pinang. Pakatan Harapan secara rasmi diberi mandat selama 22 bulan sahaja sebelum digulingkan dalam satu krisis politik oleh parti komponen PH, beberapa individu ahli parlimen yang melompat parti dan bersekutu dengan parti-parti politik dari blok pembangkang selepas Perdana Menteri pada 24 Februari 2020. Walaupun beliau dilantik semula sebagai Perdana Menteri interim untuk satu tempoh yang singkat, Pakatan Harapan gagal menguasai majoriti dewan rakyat yang menyebabkan gabungan Perikatan Nasional berjaya menubuhkan kerajaan yang baharu selepas memperoleh 115 kerusi dari 222 kerusi di dalam dewan rakyat.

Kini, Pakatan Harapan menjadi blok pembangkang di Malaysia dengan memiliki 106 kerusi parlimen (47.75%) dan  menguasai majoriti Dewan Undangan Negeri Kedah, Negeri Sembilan, Sabah, Selangor dan Pulau Pinang dengan memiliki 202 kerusi (40%).

Setahun Malaysia Baharu

Pada 9 Mei 2019, Perdana Menteri Malaysia, Mahathir bin Mohamad telah membuat perutusan Perdana sempena genap setahun pemerintahan Pakatan Harapan semenjak 9 Mei 2018. Perutusan ini telah dikaitkan dengan slogan "Malaysia Baharu", iaitu Perutusan Perdana Setahun Malaysia Baharu, sekali gus menandakan slogan ini masih digunakan walaupun telah setahun Pakatan Harapan mengambil alih tampuk pemerintahan.

Perutusan ini telah dihadiri oleh ahli-ahli Kabinet serta ahli politik Pakatan Harapan.

Keputusan umum Pilihan raya umum Malaysia 2018

Parlimen

Dewan Undangan Negeri

Era kejatuhan
Pada 24 Februari 2020, kerajaan Pakatan Harapan tumbang ekoran Perdana Menteri, Tun Dr. Mahathir Mohamad mengumumkan meletakkan jawatan berkuat-kuasa serta merta. Tun Mahathir juga meletakkan jawatan sebagai Pengerusi Parti Pribumi Bersatu Malaysia, ini menyebabkan Presiden parti, Tan Sri Muhyiddin Yassin mengambil keputusan membawa keluar parti PPBM (kecuali 5 ahli parlimen blok Tun Mahathir) dari Pakatan Harapan. Tindakan ini juga diambil oleh 11 orang ahli parlimen dari Parti Keadilan Rakyat pimpinan Timbalan presiden parti, Datuk Seri Azmin Ali mengisytiharkan keluar parti berkuat-kuasa 25 Februari 2020 dan menjadi blok pemimpin bebas selepas dipecat pada 24 Februari 2020. Kesannya, Pakatan Harapan hilang majoriti di dalam dewan rakyat, PH memiliki 107 kerusi.

Komposisi pada 25 Februari 2020
Berikut adalah komposisi setakat 25 Februari 2020:
Pakatan Harapan : 107 kerusi
Parti Warisan Sabah : 9 kerusi
Parti UPKO Sabah : 1 kerusi
Ahli parlimen PPBM blok Tun Mahathir : 5 kerusi
Barisan Nasional : 42 kerusi
Gagasan Sejahtera : 18 kerusi
Gabungan Parti Sarawak : 18 kerusi
Gabungan Bersatu Sabah : 3 kerusi
Parti Sarawak Bersatu : 1 kerusi
Ahli parlimen bebas : 1 kerusi
Ahli parlimen PPBM : 21 kerusi
Ahli parlimen bebas blok Azmin Ali : 11 kerusi

Perletakan jawatan Tun Mahathir diperkenan oleh YDP Agong dan melantik beliau semula sebagai Perdana Menteri interim sehingga Perdana Menteri yang baharu dilantik.

Komposisi terkini
Berikut adalah komposisi setakat 01 Jun 2020:
Perikatan Nasional : 112 kerusi
Barisan Nasional : 42 kerusi
Parti UMNO : 39 kerusi
Parti MCA : 2 kerusi
Parti MIC : 1 kerusi
Parti BERSATU : 31 kerusi
Parti Islam Se-Malaysia : 18 kerusi
Gabungan Parti Sarawak : 18 kerusi
Gabungan Bersatu Sabah : 3 kerusi

Pakatan Harapan : 108 kerusi
Parti Tindakan Demokratik : 42 kerusi
 Parti Keadilan Rakyat : 39 kerusi
 Parti Amanah Negara : 11 kerusi
 Parti Warisan Sabah : 9 kerusi
 Parti UPKO Sabah : 1 kerusi
 Parti Sarawak Bersatu : 2 kerusi
 Parti Pejuang Tanah Air : 5 kerusi
 Parti Ikatan Demokratik Bersatu Malaysia : 1 kerusi

Rujukan